Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Maribel García Malo andreak egindako galderaren erantzuna, Foru Diputazioak emana, gizarteratze-errentaren edo errenta bermatuaren hartzaileei 2016ko eta 2017ko Ikuskaritza Planen arabera egindako kontrolen emaitzari buruzkoa. Galdera 2018ko martxoaren 9ko 30. Nafarroako Parlamentuko Aldizkari Ofizialean argitaratu zen.

Iruñean, 2018ko apirilaren 4an

Lehendakaria: Ainhoa Aznárez Igarza

ERANTZUNA

Maribel García Malo andreak galdera egin du gizarteratze-errentaren edo errenta bermatuaren hartzaileei 2016ko eta 2017ko Ikuskaritza Planen arabera egindako kontrolen emaitzari buruz. Hona Nafarroako Gobernuaren erantzuna:

a) Diru-sarreren Bermearen eta Prestazio Ekonomikoen Atalak 2016an igorritako espedienteen kopurua.

71 espediente

b) Atal berak 2017an igorritako espedienteen kopurua.

78 espediente

c) Oinarrizko Gizarte Zerbitzuek 2016an igorritako espedienteen kopurua.

Familia unitateak, guztira: 14.540.

d) Oinarrizko Gizarte Zerbitzuek 2017an igorritako espedienteen kopurua.

Familia unitateak, guztira: 15.918.

e) Igorritako espedienteen portzentajea (Oinarrizko Gizarte Zerbitzuenak gehi Atalarenak), gizarteratze-errentaren 2016ko hartzaile guztien kopuruarekin alderatuta.

Ehuneko 0,4888.

f) Igorritako espedienteen portzentajea (Oinarrizko Gizarte Zerbitzuenak gehi Atalarenak), gizarteratze-errentaren edo errenta bermatuaren 2017ko hartzaile guztien kopuruarekin alderatuta.

Ehuneko 0,5364.

g) 2016an Foruzaingoari igorritako espedienteen portzentajea. Horrek egiten duen portzentajea, Atalak eta Oinarrizko Gizarte Zerbitzuek igorritako guztiekin alderatuta.

Atalak igorritakoen % 100.

h) 2017an Nafarroako Poliziei igorritako espedienteen kopurua. Horrek egiten duen portzentajea, Atalak eta Oinarrizko Gizarte Zerbitzuek igorritako guztiekin alderatuta.

Atalak igorritakoen % 100.

i) Foruzaingoak 2016an egindako ikerketen emaitza.

Artxiboa: 33.

Azkentzea eta itzulketa: 41.

Etetea: 8.

j) Foruzaingoak 2017an egindako ikerketen emaitza.

Artxiboa: 18.

Azkentzea eta itzulketa: 62.

Kontrola eta erregularizazioa: 9.

Txostenak emateko zain: 4.

k) 2016an egindako ikerketen ondorioz irekitako espedienteak (itzultzekoak, prestazioa etetekoak edo zehapenekoak).

Diru-sarreren Bermearen eta Garapenerako Lankidetzaren Zerbitzuaren zuzendaritzari kontsulta eginda, informatu digute informazio-sistemak (Gizarte Prestazioen eta Zerbitzuen Zerbitzu Integratua) ebazpenak erregistratzen dituela, baina ezin dela jakin haietatik zein diren ikuskatze baten ondorioa.

l) 2017an egindako ikerketen ondorioz irekitako espedienteak (itzultzekoak, prestazioa etetekoak edo zehapenekoak).

Diru-sarreren Bermearen eta Garapenerako Lankidetzaren Zerbitzuaren zuzendaritzari kontsulta eginda, informatu digute informazio-sistemak (Gizarte Prestazioen eta Zerbitzuen Zerbitzu Integratua) ebazpenak erregistratzen dituela, baina ezin dela jakin haietatik zein diren ikuskatze baten ondorioa.

Iruñean, 2018ko martxoaren 28an

Eskubide Sozialetako kontseilaria: Miguel Laparra Navarro